62024CJ0070_INF
Rozsudok Súdneho dvora (šiesta komora) z 1. augusta 2025 –Komisia/Španielsko (Smernica o rovnováhe medzi pracovným a súkromným životom)
(vec C‑70/24)
„Nesplnenie povinnosti členským štátom – Článok 258 ZFEÚ – Rovnováha medzi pracovným a súkromným životom rodičov a osôb s opatrovateľskými povinnosťami – Smernica (EÚ) 2019/1158 – Článok 20 ods. 1 – Neprebratie a neoznámenie opatrení na prebratie – Článok 260 ods. 3 ZFEÚ – Návrh na uloženie povinnosti zaplatiť paušálnu pokutu a denné penále – Kritériá na stanovenie výšky sankcie“
1.
Žaloba o nesplnenie povinnosti – Smernica 2019/1158 – Neprebratie v stanovených lehotách – Neoznámenie opatrení na prebratie – Nesplnenie povinnosti
(Článok 258 ZFEÚ; smernica Európskeho parlamentu a Rady 2019/1158, článok 12 a článok 20 ods. 1 a 4)
(pozri body 57 – 66, body 1 a 2 výroku)
2.
Žaloba o nesplnenie povinnosti – Rozsudok Súdneho dvora o určení nesplnenia povinnosti – Nesplnenie povinnosti oznámiť opatrenia na prebratie smernice – Peňažné sankcie – Voľná úvaha Súdneho dvora – Kritériá
(Článok 260 ods. 3 ZFEÚ; smernica Európskeho parlamentu a Rady 2019/1158, článok 20 ods. 1)
(pozri body 83 – 115, bod 3 výroku)
Výrok
1.
Španielske kráľovstvo si tým, že ku dňu uplynutia lehoty stanovenej v odôvodnenom stanovisku Európskej komisie neprijalo všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady (EÚ) 2019/1158 z 20. júna 2019 o rovnováhe medzi pracovným a súkromným životom rodičov a osôb s opatrovateľskými povinnosťami, ktorou sa zrušuje smernica Rady 2010/18/EÚ, a teda tým, že neoznámilo tieto ustanovenia Komisii, nesplnilo povinnosti, ktoré mu vyplývajú z článku 20 ods. 1 smernice 2019/1158.
2.
Španielske kráľovstvo tým, že ku dňu preskúmania skutkového stavu Súdnym dvorom neprijalo opatrenia potrebné na prebratie ustanovení smernice 2019/1158 do svojho vnútroštátneho práva, a teda tieto opatrenia ani neoznámilo Európskej komisii, pokračovalo v neplnení svojich povinností.
3.
Španielske kráľovstvo je povinné zaplatiť Európskej komisii:
–
paušálnu pokutu vo výške 6832000 eur,
–
v prípade, že by nesplnenie povinnosti konštatované v bode 1 výroku pretrvávalo ku dňu vyhlásenia tohto rozsudku, denné penále vo výške 19700 eur od tohto dňa, až kým tento členský štát neukončí toto neplnenie povinnosti.
4.
Španielske kráľovstvo znáša svoje vlastné trovy konania a je povinné nahradiť trovy konania, ktoré vznikli Európskej komisii.